**Πράξη 8η**

**ΘΕΜΑ: Επιλογή ταξιδιωτικού γραφείου στο πλαίσιο της εκπαιδευτικής επίσκεψης στη Ρώμη**

 Στην Πάτρα και στο Γραφείο της Διεύθυνσης του 1ου Γυμνασίου Πατρών, σήμερα 6 Φεβρουαρίου 2024, ημέρα Τρίτη και ώρα 12:30 συγκροτήθηκε η Επιτροπή Αξιολόγησης των προφορών των ταξιδιωτικών πρακτορείων σχετικά με την πραγματοποίηση εκπαιδευτικής επίσκεψης στη Ρώμη στο πλαίσιο υλοποίησης πολιτιστικών προγραμμάτων του σχολείου με βάση το άρθρο 14 & 2 της Υ.Α 20883/ΓΔ4/ 13-2-2020 (ΦΕΚ 456/τ. Β/ 12-2-2020), αποτελούμενη από τους:

1. Κρεμανταλά Γεωργία, Υποδιευθύντρια και υπογράφουσα ως κ.α.α. λόγω αναρρωτικής άδειας του κ. Λοτσάρη Ανδρέα, Διευθυντή του Σχολείου,
2. Αναστασάτου Κωνσταντίνα, ΠΕ05, συνοδό καθηγήτρια,
3. Αναστασόπουλο Γεώργιο, ΠΕ01, συνοδό καθηγητή,
4. Κάνου Διονυσία, Πρόεδρο του συλλόγου Γονέων και Διδασκόντων,
5. Παπαγιαννόπουλο Χρήστο, Γραμματέα του συλλόγου Γονέων και Διδασκόντων.

Η ανωτέρω επιτροπή συνεδρίασε με σκοπό την επιλογή πρακτορείου, που θα αναλάβει την εκπαιδευτική επίσκεψη στη Ρώμη, η οποία θα πραγματοποιηθεί από 16/4/2024 έως 21/4/2024, στο πλαίσιο των πολιτιστικών προγραμμάτων: 1.«Ιχνηλατώντας τη Ρωμαϊκή ιστορία – το Ρωμαϊκό πέρασμα- μέσα από τα οικοδομήματα του τόπου μας» με την υπ’ αριθ. πρωτ. έγκριση 20913/6-12-2023 και 2. «Τα αποτυπώματα του Ρωμαϊκού πολιτισμού στην πόλη μας και στη χώρα μας: Όλοι οι δρόμοι οδηγούν στη Ρώμη» με την υπ’ αριθ. πρωτ. έγκριση 20910/6-12-2023.

Οι ανωτέρω, αφού ενημερώθηκαν για τα ισχύοντα σχετικά με τη διαδικασία επιλογής πρακτορείου, προχώρησαν στην αποσφράγιση και μελέτη των τριών (3) προσφορών που κατατέθηκαν από τα γραφεία:

1. Gerasimopoulos Travel
2. Mattheos Tours
3. Margelis Travel Services & Coach operator

Ύστερα από μελέτη των προσφορών οι έχοντες δικαίωμα ψήφου κατέληξαν στην προσφορά του τουριστικού γραφείου Margelis Travel Services & Coach operator, αφού τη θεώρησαν πιο συμφέρουσα λαμβάνοντας υπόψη την ασφάλεια των μαθητών, την οργάνωση της εκδρομής, την τιμή κατά άτομο, την πληρότητα του φακέλου προσφοράς σύμφωνα με τα απαιτούμενα της προκήρυξης εκδήλωσης ενδιαφέροντος της εκπαιδευτικής επίσκεψης στη Ρώμη, που εξέδωσε το σχολείο με αρ. πρωτ. 54/30-1-2024. Στη διαδικασία επιλογής παρευρίσκονταν χωρίς δικαίωμα ψήφου οι: Αντύπα Χαϊκάλη Φωτεινή, πρόεδρος του 15/μελούς Συμβουλίου και η Κόλλια Αδαμαντία, μέλος του 15/μελούς Συμβουλίου

Για τον λόγο αυτό συντάχθηκε η παρούσα πράξη και υπογράφεται:

 **Η Επιτροπή**

 **Ο Διευθυντής Τα μέλη**

|  |  |
| --- | --- |
|  κ.α.α. Η Υποδ/ντρια Κρεμανταλά Γεωργία |  Αναστασάτου Κ. Αναστασόπουλος Γ.  Κάνου Δ. Παπαγιαννόπουλος Χ. Αντύπα Χαϊκάλη Φωτεινή  Κόλλια Αδαμαντία  |